EkBass/fiwiki-20250220-pages-articles huggingface dataset:
Aurèle Nicolet

Aurèle Georges Nicolet (22. tammikuuta 1926 Neuchâtel, Sveitsi – 29. tammikuuta 2016 Freiburg im Breisgau, SaksaJohannes Adam: Aurèle Nicolet: Grandseigneur der Flöte. Nachruf in: Badische Zeitung vom 2. Februar 2016.Hommage ä Aurèle Nicolet. In: Flöte aktuell 1/2016, Deutsche Gesellschaft für Flöte (PDF).) oli sveitsiläinen huilisti. Nicolet opiskeli Andre Jaunet’n, Willy Burkhardin, Marcel Moysen ja Yvonne Drapierin johdolla. Hän voitti Geneven huilukilpailun 1948. Nicolet toimi professorina Berliinin musiikkiakatemiassa 1953−65 sekä Freiburgin musiikkikorkeakoulussa 1965−83. Hän oli Berliinin filharmonikkojen soolohuilistina 1950−59. Nicolet vieraili myös Suomessa, esimerkiksi Joensuussa 1990. ==Kirjallinen tuotanto== *Pro Musica. Studien zum Spielen neuer Musik (1974) ==Lähteet== Luokka:Sveitsiläiset huilistit Luokka:Musiikkipedagogit Luokka:Sveitsiläiset professorit Luokka:Vuonna 1926 syntyneet Luokka:Vuonna 2016 kuolleet
Sovituksen kuilu

Sovituksen kuilu (Absolution Gap) on Alastair Reynoldsin tieteisromaani vuodelta 2003. Se on jatkoa Lunastuksen arkille. Suomeksi se ilmestyi 2007 Hannu Tervaharjun kääntämänä. Kirja jatkaa 20 vuoden päästä siitä mihin Lunastuksen arkki jäi. Araratin siirtokunta joutuu reagoimaan tukahduttajien ja yhtyneiden saapumiseen. Siirtokunnan ja koko ihmiskunnan tulevaisuus sodassa tukahduttajia vastaan näyttää epätoivoiselta. Siirtokuntalaiset lähtevät etsimään ratkaisua Helalta. == Hahmot == * Antoinette Bax * Ana Khouri * Aura Khouri, Ana Khourin tytär * Grelier, lääkäri, Quaichen luottomies * Nevil Clavain, Araratin siirtokunnan johtaja * John Brannigan, Äärettömyyden kaipuu aluksen kapteeni * Quaiche, Helan siirtokunnan eksentrinen uskonnollinen ja maallinen johtaja * Rashmika Els, Helan syrjäseuduilla varttunut tyttö joka etsii veljeänsä * Remontoire, yhtyneiden johtaja * Scorpio, Araratin siirtokunnan johtaja Clavainin perässä * Skade, yhtyneiden johtaja * Vasko, sotilas/poliisi Luokka:Vuoden 2003 kirjat Luokka:Brittiläiset tieteisromaanit Luokka:Walesilaiset romaanit Luokka:Avaruusoopperaromaanit Luokka:Alastair Reynoldsin teokset
Puijonlaaksontie

Puijonlaaksontie on 2+2-kaistainen katu Kuopiossa. Tie alkaa Savilahdentien ja Niiralankadun risteyksestä ja päättyy Puijonkadun, Puijontien ja Kellolahdentien risteykseen. Tie kulkee koko matkan valtatie 5:n rinnalla, ja sen varrella sijaitsee mm. Kuopion yliopistollinen sairaala. Luokka:Kuopion kadut
Savilahdentie

Savilahdentie on 2+2-kaistainen katu Kuopion Savilahdessa. Katu alkaa etelästä valtatie 5:n liittymästä ja loppuu Puijonlaaksontien ja Niiralankadun risteykseen. Tie kulkee koko matkan valtatie 5:n rinnalla ja jatkuu pohjoisessa Puijonlaaksontienä. Savilahdentien varrella sijaitsee mm. Itä- Suomen yliopiston Kuopion kampus. Linja-autolinjoista mm. 4, 16, 21, 23, 29 ja 48 käyttää Savilahdentietä. Tiedosto:Savilahdentietä Prisman kohdalla - Savilahti - Kuopio - m.jpg|Savilahdentietä Savilahden Prisma-hypermarketin kohdalla. Kuvassa muun muassa Technopolis Kuopion Bioteknian rakennuksia. Tiedosto:Savilahdentie keskiosaa - Savilahti - Kuopio - m.jpg|Savilahdentie keskiosaa, vasemmalle ryhmittymällä pääsee Itä-Suomen yliopiston Kuopion kampukselle. Tiedosto:Savilahdentien koillispää - Savilahti - Kuopio - m.jpg|Savilahdetien koillispäätä, Niuvantien risteys. == Aiheesta muualla == Luokka:Kuopion kadut
Palawaninpöllönen

Palawaninpöllönen (Otus fuliginosus) on pöllöihin kuuluva lintu. Se on kotoperäinen Filippiineillä, jossa sitä tavataan Palawanilla ja naapurisaarilla Alabaginilla ja Balabacilla, lisäksi vahvistamaton ilmoitus on Calauitilta. Sen elinpiiriä ovat subtrooppiset ja trooppiset alavat metsät, viljelmät ja laidunmaat. ==Lähteet== ==Aiheesta muualla== * *Owlpages.com Luokka:Pöllöset
White Music

White Music on brittiläisen XTC-yhtyeen esikoisalbumi vuodelta 1978. Tuottaja on John Leckie ja levy-yhtiö Virgin Records. Erään arvion mukaan XTC oli popmusiikissa levyn ilmestymisen aikoihin yksi jännittävimmistä tulokkaista. Sen musiikissa oli havaittavissa vaikutteita sellaisista tekijöistä kuin Frank Zappa, Sparks, Roxy Music sekä The Hollies ja muut 1960-luvun beat-yhtyeet. == Kappaleet == ; Sivu 1 # "Radios in Motion" – 2:52 (Andy Partridge) # "X Wires" – 2:03 (Colin Moulding) # "This Is Pop" – 2:38 (Andy Partridge) # "Do What You Do" – 1:14 (Colin Moulding) # "Statue of Liberty" – 2:52 (Andy Partridge) # "All Along the Watch Tower" – 5:40 (Bob Dylan) ; Sivu 2 # "Atom Age" – 2:32 (Andy Partridge) # "Set Myself on Fire" – 3:00 (Colin Moulding) # "I'm Bugged" – 3:59 (Andy Partridge) # "New Town Animal" – 1:51 (Andy Partridge) # "Spinning Top " – 2:38 (Andy Partridge) # "Neon Shuffle" – 4:25 (Andy Partridge) LP-levyn etiketissä kappaleiden vaihtoehtoisia nimiä ovat "Cross Wires", "All Along the Watchtower", "Into the Atom Age", "I'll Set Myself on Fire" ja "New Town Animal in a Furnished Cage". Laulujen julkaisija on Virgin Music (Publishers) Ltd paitsi "All Along the Watchtowerin" osalta B. Feldman & Co Ltd. == Singlet == Albumilta on julkaistu single Statue of Liberty / "Hang on to the Night" (Virgin VS 201). Sen ja yhtyeen edellisen singlen Science Fiction perusteella yhtyeen on havaittu muistuttavan alkuaikojen Roxy Musicia ja tekevän laadukkaita ja persoonallisia single-kappaleita. == XTC == * Andy Partridge – kitara, ääni * Colin Moulding – basso, ääni * Barry Andrews – ("steam") piano, ("clapped out") urut * Terry Chambers – rummut Yhtyeen roudareina ovat toimineet Steve "Redwood" Warren ja Jeff "Caring" Fitches. PA- laitteistosta on huolehtinut Dave Looker Sound Services -yhtiöstä. Konsulttina ("Match Consultant") on toiminut Belinda Armstrong ja managerina Ian Reid yhtiöstä Global Domination Co. == Tuotanto == * Tuottaja ja äänittäjä: John Leckie * Äänitysstudio: The Manor * Miksausstudiot: The Manor ja Advision * Nauhojen muokkaus: Alan "Jaffa" Douglas * Valokuvat: Dennis Morris * Levykannen suunnittelu ja valokuvaefektit: Cooke Key * Levykannen valmistaja: Robor Limited, Englanti * Levy-yhtiö: Virgin Records, Vernon Yard, Portobello Road, London W11 LP-levykannen takapuolella on kolme valokuvaa kustakin yhtyeen jäsenestä. == Arviot == * Allmusic: http://www.allmusic.com/album/r22366 * Robert Christgau: B+http://www.robertchristgau.com/get_artist.php?name=XTC == Lähteet == * XTC LP White Music (Virgin Records V 2095) 1978 === Viitteet === Luokka:Vuoden 1978 esikoisalbumit Luokka:Brittiläiset uuden aallon albumit Luokka:Brittiläiset pop rock -albumit
Striptease (elokuva)

Striptease on vuonna 1996 ensi-iltansa saanut draamakomedia, jonka on ohjannut Andrew Bergman. Elokuvan pääosia esittävät Demi Moore, Burt Reynolds, Armand Assante, Ving Rhames, Robert Patrick, Siobhan Fallon Hogan, Rumer Willis, Paul Guilfoyle, Jerry Grayson ja Robert Stanton. Elokuva sai peräti kuusi Razzie- palkintoa: huonoimpana elokuvana, huonoimmasta ohjauksesta, huonoimmasta käsikirjoituksesta, huonoimmasta naispääosasta, huonoimmasta musiikkikappaleesta ja huonoimmasta näyttelijäparista. Elokuva oli kritiikistä huolimatta taloudellinen menestys. == Rooleissa == == Aiheesta muualla == * Lehtola, Jarkko: Striptease (1996). Elitisti, 2017. * * Luokka:Yhdysvaltalaiset eroottiset elokuvat Luokka:Yhdysvaltalaiset draamakomediaelokuvat Luokka:Vuoden 1996 yhdysvaltalaiset elokuvat Luokka:Andrew Bergmanin ohjaamat elokuvat Luokka:Seksikomediat
Yleisluistelun Suomen-mestaruuskilpailut 1897

Suomen luistelumestaruudesta kilpailtiin ensimmäisen kerran Helsingissä 28. helmikuuta - 1. maaliskuuta 1897. Vain miehet kilpailivat. Kilpailijoita oli mukana myös Pietarista, ja sieltä tuli myös Suomen mestari, Nikolai Krjukov. Hänellä ja Gustaf Estlanderilla oli kaksi matkavoittoa, jolloin mestaruus ratkaistiin kaikkien matkojen yhteisajan perusteella. === Miesten yleiskilpailu === Sija Kilpailija 500 m # 1 500 m # 5 000 m # 10 000 m # 1 Nikolai Krjukov 54,0 6 2.49,2 4 9.31,0 1 19.36,2 1 2 Gustaf Estlander 49,8 1 2.40,4 1 9.37,6 2 20.24,4 2 3 Johan Wink 53,8 5 2.51,0 5 10.21,0 5 20.46,0 3 Emil Helin 51,2 3 2.47,2 2 9.50,4 3 K. Henriksson 53,4 4 2.47,4 3 9.55,8 4 Theodor Baltschewsky 55,0 7 2.54,2 7 10.27,0 6 Eduard Follenvejder 50,6 2 2.58,4 8 Arthur Helenius 2.54,0 6 10.27,0 6 B. Florström 3.01,0 9 10.53,4 8 == Lähteet == * 20.03.1897 Urheilija. no 3 * SpeedSkatingNews [.info] Luokka:Vuoden 1897 urheilu Luokka:Helsingin urheilutapahtumat Luokka:Pikaluistelun Suomen-mestaruuskilpailut
Työmies (täsmennyssivu)

Työmies tarkoittaa muun muassa seuraavia: * työmies, miespuolinen työläinen * Työmies, suomalainen sanomalehti 1895–1918 * Arbetaren–Työmies, vuosina 1886–1889 ilmestynyt wrightiläisen työväenliikkeen lehti * Työmies, Michiganin Ishpemingissä vuosina 1889–1893 ilmestynyt amerikansuomalainen sanomalehti * Työmies, amerikansuomalainen sanomalehti ja kirjankustantamo 1903–1995 * Suupohjan Työmies, suomalainen sanomalehti 1883–1885 * Työmies, savukemerkki
Alain Traoré

Alain Traoré (s. 31. joulukuuta 1988 Bobo Dioulasso, Burkina Faso) on burkinalainen jalkapalloilija. Keskikentällä pelaava Traoré edustaa Ranskan pääsarjassa pelaavaa FC Lorientia ==Ura== Traoré pelasi uransa alussa kotimaassaan Planete Championissa vuosina 2004–2005, jonka jälkeen hän siirtyi Ranskaan AJ Auxerren riveihin. Traoré pelasi vuonna 2009 lainalla Stade Brestoissa. Auxerren pudottua pääsarjasta kauden 2011/12 jälkeen Traoré siirtyi Lorientiin. ==Maajoukkueura== Traoré on pelannut Burkina Fason maajoukkueessa vuodesta 2006 lähtien. Hän pelasi ensimmäiset arvokisansa vuoden 2012 Afrikan mestaruuskisoissa, jossa hän teki myös maansa avausmaalin kisojen aikana Angolaa vastaan. ==Lähteet== * National Football Teams Luokka:Burkinalaiset jalkapalloilijat Luokka:Vuonna 1988 syntyneet Luokka:Elävät henkilöt
Clear (albumi)

Clear on yhdysvaltalaisen Spirit-yhtyeen kolmas, vuonna 1970 julkaistu studioalbumi. Sen on tuottanut Lou Adler ja levy-yhtiö on Ode Records. Alkuperäinen luettelotunnus on Z1Z 44016. Albumin kansikuvaa hallitsee Spiritin rumpali Ed Cassidyn profiili. LP-levyjen jakelusta on huolehtinut CBS Records Inc., 51 W. 52nd Street, New York. == Kappaleet == ; Sivu 1 # Dark Eyed Woman (California / Ferguson) – 3:06 # Apple Orchard (Andes / California / Cassidy / Ferguson / Locke) # So Little Time to Fly (California / Locke) – 2:45 # Ground Hog (Ferguson) – 3:01 # Cold Wind (Ferguson) – 3:20 # Policeman's Ball (Ferguson) – 2:18 ; Sivu 2 # Ice (Locke) – 5:53 # Give a Life, Take a Life (California / Adler) – 3:25 # I'm Truckin' (Ferguson) – 2:24 # Clear (California / Ferguson) – 4:08 # Caught (Locke) – 3:10 # New Dope in Town (Andes / California / Cassidy / Ferguson / Locke) – 4:24 Laulujen julkaisija on Hollenbeck Music, Inc. paitsi kappaleiden "Ice" ja "Clear" osalta Screen Gems Music, Inc. == Tuotantotiedot == * Tuottaja: Lou Adler * Insinöörit: Weinbang, Steiner ja Stachowaik * Valokuvaaja: Guy Webster * Design: Tom Wilkes == Uudelleenjulkaisut == Albumi on julkaistu vuonna 2010 Sony Music Entertainmentin toimesta sarjassa Original Album Classics 5xCD (Epic 88697646982 CD3). Paketissa on viisi Spiritin ensimmäistä albumia. Tässä artikkelissa käsitellyn albumin oheen on lisätty ylimääräiset kappaleet: # 1984 – 3:39 # Sweet Stella Baby – 2:57 # Fuller Brush Man – 3:21 # Coral – 3:05 Kappale "1984" viittaa George Orwellin kuuluisaan tulevaisuudenutopiaan Vuonna 1984. Hidasrytmisen soitinkappaleen "Coral" lopuun on liitetty Clear- albumin mainos. Se sisältää pätkän kappaleesta "So Little Time to Fly". == Lähteet == * Spirit 5xCD Original Album Classics (Epic 88697646982 CD3) 2010 Luokka:Vuoden 1969 albumit Luokka:Spiritin albumit
Gibbs

Gibbs on muun muassa seuraavien henkilöiden sukunimi: * Armstrong Gibbs (1889–1960), brittiläinen säveltäjä ja kuoronjohtaja * Freddie Gibbs (s. 1982), yhdysvaltalainen rap-artisti * Georgia Gibbs (1919–2006), yhdysvaltalainen laulaja * Jack Gibbs (s. 1995), yhdysvaltalainen koripalloilija * James Gibbs (1682–1754), skotlantilainen arkkitehti * Joe Gibbs (s. 1940), yhdysvaltalainen amerikkalaisen jalkapallon valmentaja * Josiah Willard Gibbs (1839–1903), yhdysvaltalainen fyysikko, matemaatikko ja kemisti, jonka mukaan on nimetty termodynamiikan käsite Gibbsin energia (Gibbsin funktio) * Katherine Edvina Gibbs, Kay Francis (1905–1968), yhdysvaltalainen näyttelijä * Kieran Gibbs (s. 1989), englantilainen jalkapalloilija * Morgan Gibbs-White (s. 2000), englantilainen jalkapalloilija * Nicole Gibbs (s. 1993), yhdysvaltalainen tennispelaaja * Rory Gibbs (s. 1994), brittiläinen soutaja, olympiavoittaja ja maailmanmestari * Terry Gibbs (s. 1924), yhdysvaltalainen jazzmuusikko, vibrafonin soittaja * Wylie Gibbs (s. 1922), australialainen poliitikko ja lääkäri. == Kuvitteellisia henkilöitä == * Joshamee Gibbs, elokuvasarjassa Pirates of the Caribbean * Leroy Jethro Gibbs, päähenkilö ja protagonisti televisiosarjassa NCIS Rikostutkijat == Muita merkityksiä == * Gibbs Aquada, amfibioauto.
Leuka-ahven

Leuka-ahven (Parascorpis typus) on ahvenkaloihin kuuluva eteläisen Afrikan lähistöllä elävä kalalaji. Se on ainoa laji leuka-ahventen heimossa (Parascorpididae). ==Taksonomia ja ulkonäkö== Leuka-ahven luetaan eräissä lähteissä ruoriahventen (Kyphosidae) heimoon kuuluvaksi. Se on ruumiinmuodoltaan ovaalinmallinen ja otsan profiili on jyrkkä. Laji voi kasvaa suurimmillaan noin 60 cm:n pituiseksi. Leuka-ahvenen suu on kookas ja alaleuka työntyy yläleukaa edemmäs. Kalalla on yksi piikikäs ja pitkä selkäevä ja pyrstöevä on selkeästi haarautunut. Aikuiset yksilöt ovat väriltään ruskehtavan harmaita ja nuorilla leuka-ahvenilla on useita kermanvärisiä juovia kyljissä. ==Levinneisyys ja elintavat== Leuka-ahventa tavataan ainoastaan eteläisestä Afrikasta, alueelta, joka ulottuu Mosambikin Maputosta Etelä-Afrikkaan False Baylle. Kalat elävät koralliriutoilla suhteellisen matalissa vesissä. Erityisesti nuoret kalat elävät usein kivien ja korallien koloissa ja luolissa. Leuka-ahvenen ravinto koostuu pääasiassa krillistä ja muusta eläinplanktonista. Toisinaan se syö myös pieniä kaloja. Kalastajat saavat leuka-ahventa saaliiksi vain harvoin, mutta se on hyvä ruokakala. ==Lähteet== Luokka:Aurinkoahvenkalat
Kron Gracie

Kron Gracie (s. 11. heinäkuuta 1988 Rio de Janeiro, Brasilia) on brasilialainen brasilialaisen jujutsun harjoittaja ja vapaaottelija. Kron kuuluu tunnettuun Gracien sukuun. Hänen isänsä on vapaaottelija Rickson Gracie ja isoisänsä brasilialaisen jujutsun kehittäjä Hélio Gracie.Kron Gracie - Generations Gracie Academy Viitattu 23.1.2012 Kron on voittanut brasilialaisen jujutsun maailmanmestaruuden kahdesti ja kerran euroopanmestaruuden.Kron Gracie BJJ Heroes 28.11.2010 Viitattu 23.1.2012 Kron Gracie on pelattava hahmo EA Sports MMA nimisessä pelissä. ==Saavutukset== *Maailmanmestaruus: 2006, 2007 *Maailman cup: 2006 *Euroopanmestaruus: 2009 ==Lähteet== Luokka:Brasilialaisen jujutsun harjoittajat Luokka:Brasilialaiset urheilijat Luokka:Vuonna 1988 syntyneet Luokka:Elävät henkilöt
Munkkivuoren yhteiskoulu

Munkkivuoren yhteiskoulu oli Helsingin Munkkivuoressa vuosina 1958–1979 toiminut yksityinen oppikoulu. Koulun oma rakennus valmistui Munkkivuoreen Raumantielle 1959–1960. Sen suunnitteli arkkitehti Toivo Korhonen.Munkkivuoren yhteiskoulu Munkkivuoren rakennusinventointi. Helsingin kaupunginmuseo. Viitattu 10.9.2012. Koulua ylläpiti Munkkivuoren yhteiskoulun kannatusyhdistys ja sen rehtorina toimi koko olemassaolon ajan Jouko Haavisto. Koulu sai vuonna 1961 oikeuden antaa ylioppilastutkintoja. Munkkivuoren yhteiskoulu kunnallistettiin Helsingin kaupungille vuonna 1977 peruskoulu-uudistuksen seurauksena ja se jaettiin Munkkivuoren yläasteeseen ja lukioon, jotka molemmat toimivat vuoteen 1990. Munkkivuoren yläasteelle oppilaat tulivat Konalan, Pitäjänmäen ja Munkkivuoren ala-asteilta. Munkkivuoren lukio liitettiin Meilahden lukioon, joka puolestaan yhdistyi Käpylän lukion kanssa Helsingin luonnontiedelukioksi vuonna 1999. Vuonna 1994 koulun entisiin tiloihin muutti Helsingin ranskalais-suomalainen koulu. == Lähteet == Luokka:Helsingin lukiot Luokka:Munkkiniemi
Suunnattu syklitön verkko

Suunnattu syklitön verkko eli DAG () on suunnattu verkko, jossa ei ole suunnattuja syklejä. Se koostuu solmuista ja solmujen välisistä suunnatuista kaarista siten, että kaaria pitkin ei ole mahdollista kulkea suunnattua polkua joka päätyisi lähtöpisteeseensä. Barber 2012, s. 25–26 Suunnattuja syklittömiä verkkoja käytetään matematiikassa tai tietojenkäsittelytieteessä mallintamaan erilaisia rakenteita. Esimerkiksi osittaisjärjestys voidaan esittää DAGin avulla ja koneoppimisessa käytetyt Bayes-verkot ovat rakenteeltaan DAGejaBarber 2012, s. 38. == Lähteet == * === Viitteet === ==Kirjallisuutta== * Luokka:Graafiteoria Luokka:Tietojenkäsittelyteoria Luokka:Tietojenkäsittelytiede
Emmanuel Mayuka

Emmanuel Mayuka (s. 21. marraskuuta 1990 Kabwe, Sambia) on sambialainen jalkapalloilija. Hyökkääjänä pelaava Mayuka edustaa Englannin Valioliigassa pelaavaa Southamptonia. ==Maajoukkueura== Mayuka on pelannut Sambian maajoukkueessa vuodesta 2007 lähtien. Hän on pelannut kolmissa Afrikan- mestaruuskisoissa vuosina 2008, 2010 ja 2012. Vuoden 2012 kisoissa Mayuka voitti kisojen maalikuninkuuden yhdessä kuuden muun pelaajan kanssa. ==Lähteet== * * Luokka:Sambialaiset jalkapalloilijat Luokka:Jalkapallon Afrikan mestarit Luokka:Vuonna 1988 syntyneet Luokka:Elävät henkilöt
HMS Bristol (D23)

HMS Bristol (viirinumero D23) oli Britannian kuninkaallisen laivaston Tyypin 82 hävittäjä, joka valmistui luokkansa ainoana aluksena. Luokan alusten piti toimia suunnitellun CVA-01-luokan lentotukialusten saattajana, mutta lentotukialuksen hankinnan peruunnuttua luokan aluksista valmistui ainoastaan jo rakenteilla ollut Bristol. == Valmistus == Alus tilattiin 17. huhtikuuta 1963 Swan Hunterilta Tyne and Wearistä, missä köli laskettiin 15. marraskuuta 1967. Se laskettiin vesille 30. kesäkuuta 1969 ja otettiin palvelukseen 31. maaliskuuta 1973.Gardiner, Robert s. 509 == Palvelus == Alus poistettiin palveluksesta 1991 ja sijoitettiin koululaivaksi HMS Excellentiin, jolloin se oli ankkuroitu Whale Islandille Portsmouthiin. Alus on poistettu palveluksesta 28. lokakuuta 2020.forces.net == Lähteet == * === Viitteet === == Aiheesta muualla == Luokka:Kuninkaallisen laivaston hävittäjät Luokka:Yhdistyneen kuningaskunnan Falklandin sodan sotalaivat Luokka:Swan Hunterin valmistamat alukset Luokka:Yhdistyneen kuningaskunnan kylmän sodan hävittäjät
HMS Yarmouth (F101)

HMS Yarmouth (viirinumero F101) oli Britannian kuninkaallisen laivaston Rothesay-luokan fregatti, joka otti osaa Falklandin sotaan. == Valmistus == Alus tilattiin John Brown and Companyltä Clydebankistä, missä köli laskettiin 29. marraskuuta 1957. Alus laskettiin vesille 23. maaliskuuta 1959 ja valmistui 26. maaliskuuta 1960.Gardiner, Robert s. 519 == Palvelus == Alus upotettiin 1987 maalilaivana. ==Lähteet == * === Viitteet === Luokka:Rothesay-luokan fregatit Luokka:Yhdistyneen kuningaskunnan Falklandin sodan sotalaivat Luokka:John Brownin valmistamat alukset
Osmo Leivo

Osmo Kari Leivo (s. 13. marraskuuta 1945 Helsinki) on suomalainen toimittaja ja graafinen suunnittelija. Hän on toiminut koko työelämänsä aikakauslehtien taittajana. Päivittäisen työnsä ohessa Osmo Leivo on suunnitellut useita liikemerkkejä ja logoja, kuten Metromyyrän. Myyräpiirros osallistui Helsingin metrotoimiston Metron tunnuskilpailuun, mutta sitä ei palkittu. Valintaraati päätyi siankärsämäisen Tunnelissa-merkkiin, jota ei kuitenkaan otettu käyttöön. Kun Helsingin Sanomat esitteli sivuillaan kilpailuun osallistuneita merkkejä ja järjesti varjokilpailun, kansa valitsi myyrän. Valinta oli kiusallinen Sanomille, koska yrityksen johto ei tiennyt Osmo Leivon olevan yrityksen palveluksessa Viikkosanomien taittajana. Metromyyrän ansiosta hänet valittiin yhdeksi Suomen Kuvalehden sadasta suomalaisesta vaikuttajasta vuonna 1971. Osmo Leivo opiskeli graafiseksi suunnittelijaksi Ateneumissa. Hänen ensimmäinen työpaikkansa oli Apu-lehden taittajaharjoittelijana vuonna 1967. Viikkosanomiin hän siirtyi vuonna 1970, josta palasi takaisin A-lehtiin Tuulilasin taittajaksi 1972. Vuonna 1989 hän palasi takaisin Sanomien palvelukseen Tietokone-, ja Macmaailma-lehden Art Directoriksi. Hänet nimitettiin Macmaailma-lehden päätoimittajaksi vuonna 2000. Vuonna 2008 hän jäi eläkkeelle Sanoma Magazinesta. Osmo Leivo on naimisissa Marianne Köhring- Leivon kanssa ja heillä on vuonna 1985 syntynyt poika. Osmo Leivo on kirjoittanut lukuisia aikakauslehtiartikkeleita ja useita kirjoja. Niko Flang sovitti vuonna 2010 Leivon lastenkirjasta Koira joka meni kouluun Lontoon Suomalaiseen merimieskirkkoon lastennäytelmän The Dog who Went to School.Lontoon Suomalainen Merimieskirkko == Julkaisut == * * *Leivo, Osmo: Koira joka meni kouluun, uusi painos 2014. Bod.fi. ISBN 9789523183537. *Leivo, Osmo: Koiralle koti, 2020. Bod.fi. ISBN 9789528022381 * ==Lähteet== Luokka:Suomalaiset graafiset suunnittelijat Luokka:Vuonna 1945 syntyneet Luokka:Elävät henkilöt
Tasso

Tasso voi tarkoittaa ainakin seuraavia: * Torquato Tasso (1544–1595), italialainen runoilija * Bernardo Tasso, 1400–1500-lukujen italialainen runoilija, Torquato Tasson isä * Takuya Tasso, Iwaten prefektuurin kuvernööri Japanissa * Tasso, joki Mumbaissa, Intiassa.
Oreksiini A

Oreksiini A, tunnetaan myös nimellä Hypokretiini 1, on ihmiskehossa luontaisesti esiintyvä neuropeptidi, joka syntyy hypotalamuksessa. Oreksiini A:n on apinoilla tehdyissä kokeissa todettu tasapainottavan aivojen aineenvaihduntaa ja ehkäisevän unenpuutteesta johtuvia oireita. Oreksin A:ta voidaan mahdollisesti käyttää narkolepsian hoitoon. == Katso myös == *Hypotalamus *Neuropeptidit *Oreksiini == Lähteet == * Snorting a Brain Chemical Could Replace Sleep (Alexis Madriga, Wired 28.12.2007) == Aiheesta muualla == * Kyoto Encyclopedia of Genes and Genomes (KEGG): Orexin A * Oreksiini A PubChem-sivustolla * Oreksiini A CAS-numero on 205599-75-3 Luokka:Neuropeptidit
RFA Olmeda (A124)

RFA Olmeda (viirinumero A124) oli Royal Fleet Auxiliaryn Ol-luokan tankkeri. == Valmistus == Alus tilattiin 4. helmikuuta 1963 Swan Hunterilta Wallsendistä Tyne and Wearista, missä köli laskettiin 27. elokuuta 1963 telakkanumerolla 2004. Alus laskettiin vesille 19. marraskuuta 1964 nimettynä RFA Oleanderiksi ja otettiin palvelukseen 18. lokakuuta 1965.Puddefoot, Geoff s. 194 == Palvelus == Oleanderin hyväksyntäkokeet saatiin päätökseen 18. lokakuuta 1965 ja se lähti Tyne-joelta Portsmouthiin 23. lokakuuta. Alus nimettiin 4. joulukuuta 1967 uudelleen Olmedaksi, jottei se sekaantuisi Leander-luokan nimikkoalukseen HMS Leanderiin. Se oli eräs ensimmäisistä aluksista, jotka Britannian kuninkaallinen laivasto lähetti Etelä-Atlantille Argentiinan vallattua 1982 Falklandinsaaret. Alus otti varsinaisten sotatoimien jo päätyttyä osaa operaatio Keyholeen, jossa takaisin vallattiin Thule.Puddefoot, Geoff s. 195 Persianlahden sodassa alus ei palvellut 1991 sisaralustensa tavoin Persianlahdella, vaan se tuli Välimerellä HMS Ark Royalin ympärille koottua laivasto-osastoa ja tankkasi Persianlahdelle matkaavia aluksia. Alus poistettiin palveluksesta tammikuussa 1994, jonka jälkeen se ankkuroitiin Portsmouthiin. Alus myytiin intialaiselle romuttamolle, joka nimesi siirtoa varten aluksen 5. heinäkuuta 1994 MV Niaxcoksi. Se saapui 17. elokuuta romutettavaksi Alangiin. == Lähteet == * === Viitteet === Luokka:Royal Fleet Auxiliary Luokka:Yhdistyneen kuningaskunnan Falklandin sodan sotalaivat Luokka:Swan Hunterin valmistamat alukset
Jarkko Häikiö

Jarkko Juhani Häikiö (s. 11. elokuuta 1977 Helsinki) on uransa lopettanut suomalainen jalkapalloilija. Hän oli pelipaikaltaan maalivahti. ==Lähteet== Luokka:Suomalaiset jalkapallomaalivahdit Luokka:Vuonna 1977 syntyneet Luokka:Elävät henkilöt
Paitasi on pujahtanut ylleni

Paitasi on pujahtanut ylleni on Jenni Haukion vuonna 1999 ilmestynyt esikoisrunokokoelma. == Lähteet == Luokka:Suomalaiset runokokoelmat Luokka:Vuoden 1999 kirjat
Häikiö

Häikiö on suomalainen sukunimi, joka on muun muassa seuraavilla henkilöillä: * Esteri Häikiö (1900–1974), poliitikko (SKDL) * Jarkko Häikiö (s. 1977), jalkapallomaalivahti * Juuso Häikiö (1917–2003), varatuomari, hovioikeudenneuvos ja Kokoomuksen kansanedustaja * Liisa Häikiö, sosiaalipolitiikan professori * Martti Häikiö (1949–2025), dosentti ja historiantutkija, Juuso Häikiön poika.
Siellä minne kuuluisi vihreää ja maata

Siellä minne kuuluisi vihreää ja maata on Jenni Haukion vuonna 2003 ilmestynyt toinen runokokoelma. == Lähteet == Luokka:Suomalaiset runokokoelmat Luokka:Vuoden 2003 kirjat
Sinä kuulet sen soiton

Sinä kuulet sen soiton on Jenni Haukion vuonna 2009 ilmestynyt runokokoelma. == Lähteet == == Aiheesta muualla == * Jouni Tossavainen: Sinä kuulet sen soiton. Keskisuomalainen 27.10.2009. * Jenni Haukiolta tulossa uutta materiaalia. MTV3.fi 23.8.2010. * Matti Saurama: Kauniita kuvia, ponnetonta runoutta. Uutispäivä Demari 12.11.2009. Luokka:Suomalaiset runokokoelmat Luokka:Vuoden 2009 kirjat
HMS Hecla (A133)

HMS Hecla (viirinumero A133) oli Britannian kuninkaallisen laivaston Hecla- luokan tutkimusalus, joka valmistui vuonna 1964. Alus palveli kolmisenkymmentä vuotta ennen kuin HMS Scott korvasi sen vuonna 1997. == Palvelus == Falklandin sodan aikana vuonna 1982 alus oli ambulanssina ja kuljetti haavoittuneita sairaalalaiva SS Ugandalle. Alus sijoitettiin joulukuussa 1996 poistolistalleCritchley, MIke s. 34 ja myytiin siviilipalvelukseen. Uusi omistaja nimesi aluksen MV Blighiksi, minkä jälkeen se jatkoi vedentutkimusaluksena Irlannin rannikolla tukikohtanaan Waterford. == Lähteet == * === Viitteet === Luokka:Hecla-luokan tutkimusalukset Luokka:Yhdistyneen kuningaskunnan Falklandin sodan sotalaivat Luokka:Yhdistyneen kuningaskunnan Persianlahden sodan sotalaivat
Rajya Sabha

Rajya Sabha () on Intian parlamentin ylähuone. Jäsenmäärä on korkeintaan 250, joista 238 jäsentä edustaa osavaltioita ja 12 jäsentä on presidentin nimittämiä. Edustajien kausi on kuusi vuotta. Rajya Sabha on jatkuvasti koolla, eikä sitä voi hajottaa, toisin kuin parlamentin alahuonetta, Lok Sabhaa. == Toiminta == Puhemiehenä toimii Intian varapresidentti. Varapuhemiehenä toimii joku Rajya Sabhaan valituista edustajista.. Rajya Sabha ei osallistu hallituksen muodostamiseen, sillä ministerit ovat vastuussa Lok Sabhalle. Ministereillä on puheoikeus sekä ylä- että alahuoneessa, mutta he saavat äänestää vain toisessa niistä. Lok Sabhan ja Rajya Sabhan riviedustajilla on perustuslain mukaan samat oikeudet ja velvollisuudet.. Rajya Sabha voi ⅔ enemmistöllä tuoda hallitukselle lakiesityksen, jonka se katsoo olevan maan ja kansalaisten intressien kannalta erityisen tärkeä. == Edustajat == Osavaltioiden alahuoneiden edustajat valitsevat ylähuoneen jäsenet epäsuorilla vaaleilla suhteellista vaalitapaa noudattaenen. Kun presidentin nimittämiä edustajia ei oteta lukuun, paikat ja edustajat jakautuvat osavaltioiden kesken seuraavasti: Osavaltio Paikkojen määrä Edustajien määrä Tyhjät paikat Andhra Pradesh 11 11 Arunachal Pradesh 1 1 Assam 7 5 2 Bihar 16 15 1 Chhattisgarh 5 5 Delhin pääkaupunkiterritorio 3 3 Goa 1 1 Gujarat 11 11 Haryana 5 4 1 Himachal Pradesh 3 3 Jammu ja Kashmir 4 4 Jharkhand 6 6 Karnataka 12 12 Kerala 9 9 Länsi-Bengali 16 16 Madhya Pradesh 11 11 Maharashtra 19 19 Manipur 1 1 Meghalaya 1 1 Mizoram 1 1 Nagaland 1 1 Odisha 10 9 1 Puducherry 1 1 Punjab 7 7 Rajasthan 10 10 Sikkim 1 1 Tamil Nadu 18 18 Telangana 7 7 Tripura 1 1 Uttar Pradesh 31 31 Uttarakhand 3 3 Rajya Sabhan toiminnasta raportoi sen itsensä operoima ja omistama 24/7-uutiskanava Rajya Sabha TV (RSTV). === Presidentin nimittämät edustajat === Presidentti valitsee asiantuntijoita muun muassa taiteiden, kirjallisuuden, tieteiden ja sosiaalipalvelun alalta. Myös nimettyjen edustajien kausi kestää kuusi vuotta. Nimitetyt edustajat eivät edusta mitään osavaltiota ja voivat olla puoluepoliittisesti sitoutumattomia: Nimi Puolue Titteli Ammatti/erikoisala Sambhaji Chhatrapati BJP shri maanviljelijä Swapan Dasgupta sit. shri journalisti Roopa Ganguly BJP shrimati taiteilija Ranjan Gogoi sit. shri Narendra Jadhav sit. tohtori taloustieteilijä Mary Kom sit. shrimati urheilija Sonal Mansingh BJP tohtori taiteilija Raghunath Mohapatra BJP tohtori taiteilija Ram Shakal BJP shri maanviljelijä Rakesh Sinha BJP shri opettaja Suresh Gopi BJP shri näyttelijä Subramanian Swamy BJP tohtori professori, tutkija ==Lähteet== ==Aiheesta muualla== * Rajya Sabhan verkkosivusto *Rajya Sabha TV:n verkkosivusto Luokka:Intian parlamentti Luokka:Ylähuoneet
Luettelo hevosille myrkyllisistä kasveista

Luettelo kasveista, jotka ovat myrkyllisiä hevosille (Equus). Tieteellinen nimi Suomenkielinen nimi Huomautukset Lähde Abrus precatorius paternosterpapu Acer rubrum punavaahtera Adonis microcarpa pikkuruusuleinikki Aesculus hippocastanum balkaninhevoskastanja Ageratina valkolatvat Aleurites tungpuut Amsinckia intermedia rikkakeltalemmikki Apocynum cannabinum Arctotheca calendula huopakultasilmä Armoracia lapathifolia piparjuuri Artemisia Marunat Asclepias syriaca mesisilkkiyrtti Astragalus kurjenherneet Atropa bella-donna belladonna Baptisia etelänherneet Berteroa incana harmio Brassica kaalit Buxus sempervirens isopuksipuu Celastrus scandens amerikankelasköynnös Centaurea kaunokit Cestrum parqui chilennuijakukka Chrysothamnus nauseosus jänönharjalaji Cicuta keisot Conium maculatum myrkkykatko Corydalis kiurunkannukset Craspedia chrysantha kultahehkulaji Cucumis myriocarpus kurkkulaji Cuscuta humalanvieraat Cynoglossum officinale rohtokoirankieli Datura hulluruohot Delphinium ritarinkannukset Dendrocnide moroides Descurainia pinnata sirolitutilli Digitalis sormustinkukat Dryopteris filix-mas kivikkoalvejuuri Duboisia piturit Echium plantagineum piiankieli eli ratamoneidonkieli Equisetum arvense peltokorte Euphorbia tyräkit Festuca arundinacea ruokonata Franseria discolor Glechoma hederacea maahumala Grindelia Haplopappus heterophyllus Heliotropium heliotroopit Homeria Hypericum perforatum mäkikuisma Hypochaeris radicata liuskalehtihäränsilmä Juglans nigra mustajalopähkinä Juniperus virginiana kynäkataja Kalmia latifolia leveälehtikalmia Kochia scoparia kesäsuolukka Lantana camara kirjotulikruunu Ligustrum likusterit Lolium perenne englanninraiheinä Lupinus lupiinit Malva parviflora myllymalva Melilotus mesikät Nerium oleander oleanteri Nicotiana tupakat Onoclea sensibilis helmisaniainen Oxytropis keulankärjet Persea americana avokado Physalis lyhtykoisot Phytolacca americana lännenkermesmarja Prunus tuomet, luumut, kirsikat, mantelit Quercus tammet Ranunculus leinikit Raphanus retikat Rhododendron alppiruusut Ricinus communis risiini Robinia pseudoacacia valeakaasia Romulea valesahramit Rudbeckia laciniata syyspäivänhattu Senecio villakot Silybum marianum maarianohdake Solanum koisot Solidago piiskut Sorghum durrat Stachys arvensis rikkapähkämö Stipa viridula höyhenheinälaji Swainsona Taxus marjakuuset Vinca major isotalvio Wislizenia refracta Xanthium strumarium karheasappiruoho Zephyranthes atamasco heihäliljalaji == Lähteet == Hevoset
Lok Sabha

Lok Sabha eli Kansojen huone () on Intian parlamentin alahuone. Lok Sabhan jäsenet valitaan viiden vuoden välein suoralla kansanvaalilla. Lok Sabhan tehtäviin kuuluu myös valita 238 edustajan ryhmä Intian parlamentin ylähuoneeseen, eli Rajya Sabhaan. Lok Sabha on vuodesta 2006 operoinut uutiskanavaa nimeltä Lok Sabha TV (LSTV), jonka tehtävänä on raportoida alahuoneen toiminnasta. Ohjelmaa lähetetään englanniksi ja hindiksi. Lok Sabhassa on 35 valiokuntaa, joita on kahdenlaisia: pysyviä ja ns. ad hoc -komiteoita. == Lok Sabhan edustajat == Kokonaisuudessaan Lok Sabhaan valitaan 545 jäsentä, joista 530 jäsentä edustaa osavaltioita ja 20 liittovaltion erityisalueita. Presidentti nimittää kaksi henkilöä edustamaan englantilaisperäisiä kansalaisia, jos he eivät muuten saa riittävää edustusta. Ennen paikkansa vastaanottamista, edustajien tulee antaa vala (tai vakuutus). Englanniksi vala on: > I, A.B., having been elected (or nominated) a member of the House of the > People do swear in the name of God/solemnly affirm that I will bear true > faith and allegiance to the Constitution of India as by law established, > that I will uphold the sovereignty and integrity of India and that I will > faithfully discharge the duty upon which I am about to enter. Edustajista 14,36 % on naisia. Yli neljännes (26,27 %) on taustaltaan maatalousammattilaisia.. == Viimeisimmät vaalit == Viimeisimmät parlamenttivaalit pidettiin huhtikuussa 2019. Vaalit voitti Intian kansanpuolue 303 edustajalla, ja pääministerinä jatkaa Narendra Modi. ==Lähteet== ==Aiheesta muualla== * Lok Sabhan verkkosivusto *Lok Sabha TV:n verkkosivusto Luokka:Intian parlamentti Luokka:Alahuoneet
Juraj Mikúš

Juraj Mikúš voi tarkoittaa seuraavia henkilöitä: *Juraj Mikúš, vuonna 1987 syntynyt slovakialainen jääkiekkoilija, pelipaikaltaan hyökkääjä *Juraj Mikúš, vuonna 1988 syntynyt slovakialainen jääkiekkoilija, pelipaikaltaan puolustaja
Doverin linna

Doverin linna () on Englannin suurin keskiajalla rakennettu kivilinna. 1100-luvulla rakennettu linna sijaitsee Doverin kaupungissa Kentin kreivikunnassa. Doverin linnan konstaapelin asemaan liittynyt viiden sataman lordilinnanvoudin arvo oli aikoinaan yksi maan merkittävimpiä. 1600-luvulle tultaessa linna oli päässyt rapistumaan. Englannin sisällissodan alkuvaiheessa pieni varuskunta jäi tasavaltalaisten vangiksi. Vuoteen 1749 asti linnassa säilytettiin ranskalaisia sotavankeja. Napoleonin sotien aikana varustusten vahvistamiseksi toteutettiin valtava rakennusurakka William Twissin johdolla. Toisen maailmansodan puhjettua tunnelit muutettiin ensin pommisuojaksi ja myöhemmin komentokeskukseksi ja maanalaiseksi sairaalaksi. Amiraali Bertram Ramsay ohjasi linnan tunneleista vuonna 1940 sotilaiden evakuointia Dunkerquesta. Ramsaylle pystytettiin patsas vuonna 2000. Myöhemmin tunneleita suunniteltiin käytettävän suojina ydinsodan varalta, mutta suunnitelma hylättiin tunneleiden huonon kunnon vuoksi. ==Lähteet== ==Aiheesta muualla== Luokka:Grade I -luokan rakennukset Kentin kreivikunnassa Luokka:Kentin kreivikunnan linnat Linna
Joinville-le-Pont

Joinville-le-Pont on Ranskan kunta Île-de-Francen alueella Val-de-Marnen departementissa. Se sijaitsee Pariisin itäisillä esikaupunkialueilla Marnen varrella Bois de Vincennesin itäpuolella. Joinville-le-Pontissa on arviolta 18 410 asukasta (vuonna 2014) ja sen pinta-ala on 2,3 neliökilometriä. == Lähteet == == Aiheesta muualla == Luokka:Val-de-Marnen kunnat
Humppa-Veikot (vuoden 1969 albumi, HSLP 102)

Humppa-Veikot (julkaistu Scandia-yhtiön levynumerolla HSLP 102) on vuonna 1969 ilmestynyt Kullervo Linnan Humppa-Veikkojen singlelevyjen kokoelma. Levyllä ovat laulusolisteina Teijo Joutsela, Iris Kangasniemi ja Annikki Tähti. Levytykset ovat vuosilta 1960−1961. == Kappaleet == ;A-puoli # # # # # # # # # ;B-puoli # * # # # # # # # == Aiheesta muualla == * Humppa-Veikot discogs.com -sivustolla Luokka:Vuoden 1969 kokoelma-albumit Luokka:Humppa-Veikkojen albumit
Espoon Vesi

Espoon Vesi oli espoolainen vesiyhtiö, jolla oli puhdistamo Espoon Suomenojalla. Vuodesta 2010 lähtien Espoon ja koko pääkaupunkiseudun vesihuollosta on huolehtinut Helsingin seudun ympäristöpalvelut HSY. Pääkaupunkiseudulle vesijohtovedet tulevat nykyään Päijännetunnelista. Ennen Espoon Vettä Espoossa toimi Espoon Vesihuolto Oy vuosina 1957–1965Veden Vuosisata -Espoon vesihuolto 1930-luvulta 2000-luvulle, Juuti Petri ja Rajala Riikka, Tampereen Yliopiston verkkojulkaisut, luku 4. Tämän jälkeen vesilaitos kunnallistettiin, ja vesilaitoksesta tuli liikelaitos 1994. == Lähteet == == Aiheesta muualla == * Veden Vuosisata -Espoon vesihuolto 1930-luvulta 2000-luvulle, Juuti Petri ja Rajala Riikka, Tampereen Yliopiston verkkojulkaisut Luokka:Espoon historia Luokka:Kunnalliset liikelaitokset Luokka:Entiset suomalaiset vesilaitokset
Erkki Jokela

Erkki Markus Pietari Jokela (3. kesäkuuta 1924 Rovaniemi – 1. joulukuuta 2011 Oulu) oli pohjoissuomalainen kirkonmies. ==Elämä ja ura== Erkki Jokelan vanhemmat olivat puuseppä, kunnallisneuvos Pekka Aapo Jokela ja Iida Maria Mölläri. Heillä oli kaikkiaan kahdeksan lasta, joihin kuuluivat muun muassa päätoimittaja, opetusneuvos Eila Jokela ja varatuomari, kansanedustaja Mikko Jokela. Erkki Jokela oli vuodesta 1952 naimisissa kotitalousopettaja Kyllikki Tuovilahden kanssa. Avioliitosta on viisi poikaa, Timo (1953), Olli Pekka (1955), Heikki (1957), Eero (1961) ja Hannu (1964). Erkki Jokela tuli ylioppilaaksi rintamalla 1943, virallisesti Rovaniemen yhteislyseosta. Hän aloitti teologian opintonsa jo sodan aikana 1944 ns. Viipurin teologisessa seminaarissa ja valmistui teologian kandidaatiksi 1951 Helsingin yliopistossa ja vihittiin papiksi samana vuonna. Seuraavina vuosina hän toimi seurakuntatehtävissä Haukiputaalla ja Turtolassa. Oulun tuomiokirkkoseurakunnan virallisena apulaisena hän työskenteli 1955–1963. Tällöin Oulun tuomiorovastina oli L. P. Tapaninen, josta tuli Erkki Jokelan hyvin läheinen työtoveri ja opastaja. Tapaninen valittiin 1963 Oulun hiippakunnan piispaksi, ja Erkki Jokela katsoi, että oli aika hakeutua muihin tehtäviin. Hänet äänestettiin vuonna 1963 Haukiputaan kirkkoherraksi. Tämän jälkeen hän johti 1974–1988 Oulun Diakonissalaitosta ja kehitti voimakkaasti sen toimintaa. Erkki Jokelalla oli lukuisia, lähinnä kirkollisia luottamustehtäviä. Hän toimi kirkolliskokousedustajana vuosien 1965–1981 aikana ja kirkkohallituksen jäsenenä 1982–1988. Tärkeä tehtävä oli toiminta nelijäsenisessä työryhmässä, jonka piispainkokous asetti 1977 pohjustamaan naispappeuskysymyksen käsittelyä. Oulussa Erkki Jokela oli muun muassa seurakuntayhtymän kirkkovaltuuston puheenjohtajana vuosina 1975–1990. Erkki Jokela oli vanhoillislestadiolaisesta kodista, ja hänen isänsä oli aikanaan herätysliikkeen johtavia maallikkoja. Kun vanhoillislestadiolaisuus hajaantui 1960-luvun alussa, Erkki Jokela jäi runsaasti pappeja sisältäneeseen muun muassa elämänsanalaisuudeksi kutsuttuun ryhmään, joka joutui erilleen Suomen Rauhanyhdistysten Keskusyhdistyksen vallanneesta enemmistöstä. Oulussa vaikuttanut heinoslaisuudeksi kutsuttu uskonnollinen liike yritti 1967 taivuttaa Erkki Jokelaa keulakuvakseen siinä onnistumatta. ==Lähteet== * * Luokka:Suomen evankelis-luterilaisen kirkon papit Luokka:Vuonna 1924 syntyneet Luokka:Vuonna 2011 kuolleet
Koutokeinon ala-aste

300px|thumb|right|Koulubusseja peruskoulun pihalla helmikuussa 2012. Koutokeinon ala-aste (, ) on ala-aste Norjan Koutokeinossa. Se on perustettu vuonna 1950 ja siellä on 256 oppilasta. Koulun rehtori on Bodil Utsi Vars. == Lähteet == Luokka:Koutokeinon oppilaitokset Luokka:Norjan peruskoulut
Playback

Playback voi viitata: * Universal Playback, brittiläinen yhtiö * Playback, laulaja, jonka laulu on nauhoitettu etukäteen * Playback, kauhuelokuva vuodelta 2012 == Musiikki == * "Playback", kappale Carlos Paiãolta * Playback, Tom Petty and the Heartbreakersin albumi vuodelta 1995 * Playback, The Appletree Theatren albumi vuodelta 1967 * Playback, Sam Lazarin albumi vuodelta 1962 * Playback, SSQ:n albumi vuodelta 1983 * Playback, Phi Life Cypherin albumi vuodelta 2006 == Kirjallisuus == * Playback, Raymond Chandlerin romaani * Playback, kanadalainen verkkolehti.
HMS Boxer (F92)

HMS Boxer (viirinumero F92) oli Britannian kuninkaallisen laivaston tyypin 22 fregatti. == Valmistus == Alus tilattiin Yarrow Shipbuildersilta, missä köli laskettiin 1. marraskuuta 1979. Se laskettiin vesille 17. kesäkuuta 1981 ja otettiin palvelukseen 22. joulukuuta 1983 ensimmäisenä päällikkönään C. Cooke- Priest. == Palvelus == Palvelukseen otettaessa alus liitettiin 2. fregattilaivueeseen, johon kuuluivat myös tyypin 21 aiemmin valmistuneet 1. sarjan alukset. Maaliskuussa 1984 päättyivät aluksen koeajot, minkä jälkeen se huollettiin Devonportissa. Koska alus oli ensimmäinen CACS-1-järjestelmällä varustettu alus, se vietti pitkiä aikoja erilaisissa järjestelmän käyttöönottoon liittyvissä testeissä. Alus palasi marraskuussa 1984 Devonportiin, jossa se oli seuraavat kolme kuukautta huollossa. Alus palautettiin palvelukseen helmikuussa 1985.Marriott, Leo s. 110 Alus saattoi maaliskuussa kuninkaallista jahtia HMY Britanniaa vierailulle Länsi-Afrikkaan ja Portugaliin. Kotimaahan palattuaan alus aloitti uuden tyypin 2031Z hinattavan kaikuluotaimen käyttöönottokokeet, jonka päätyttyä se oli syyskuussa Portsmouthissa pidetyn Kuninkaallisen laivaston kalustonäyttelyssä isäntänä. Laivasto teki päätöksen, että 2. sarjan alukset muodostaisivat oman 9. fregattilaivueen. Uusi laivue muodostettiin tammikuussa 1986, jolloin 2. sarjan alukset liitettiin siihen. Boxerin piti saavuttaa operatiivinen valmius vuoden 1986 kesään mennessä läpäistyään kaikki testit ja koulutusjaksot, joiden päätyttyä alus kävi huollossa. Alus oli ensimmäinen tyypin 22 fregatti, joka vastaanotti kaksi Westland Lynx-helikopteria käsittävän lentueen osaksi aluksen normaalia vahvuutta. Alus poistettiin palveluksesta 4. elokuuta 1999, ja se tuhoutui maalilaivana elokuussa 2004. ==Lähteet== * * * === Viitteet === Luokka:Yarrow’n valmistamat alukset Luokka:Kuninkaallisen laivaston tyypin 22 fregatit
HMS Beaver (F93)

HMS Beaver (viirinumero F93) oli Britannian kuninkaallisen laivaston tyypin 22 fregatti. == Valmistus == Alus tilattiin luokan toisessa tilauserässä Yarrow Shipbuildersilta, missä köli laskettiin 20. kesäkuuta 1980. Se laskettiin vesille 8. toukokuuta 1982 ja aloitti maaliskuussa 1984 valmistajan koeajot. Alus luovutettiin 18. heinäkuuta Portsmouthissa laivastolle ensimmäisenä päällikkönään J. Lang. Alus liitettiin 2. fregattilaivueeseen vastaanottotesteihin, jotka saatiin päätökseen 13. joulukuuta 1984 aluksen saapuessa Gibraltarille. Se siirrettiin telakalle koeajoissa havaittujen puutteiden korjaamiseksi ja valmisteltiin viralliseen palvelukseenottoon. Alus otettiin palvelukseen 13. joulukuuta 1984 Devonportissa.Marriott, Leo 1986 s. 103 ja 110 == Palvelus == Palvelukseenoton jälkeen alus jatkoi koeajoja muun muassa Spitheadissä, jossa aluksen lähistöllä räjäytettiin neljä vedenalaista panosta. Räjähdyksillä testattiin eri järjestelmien sietokykyä. Miehistön koulutus ja erilaiset kokeet jatkuivat aluksen osallistuessa heinäkuussa Portlandissa ja elokuussa Plymouthissa vietettyihin laivastopäiviin.Marriott, Leo 1986 s. 110 Alus osallistui ensimmäiseen sotaharjoitukseen Autumn Train 85:een itäisellä Atlantilla lokakuussa lentotukialusten HMS Invinciblen ja HMS Illustriousin sekä niitä suojanneiden hävittäjien ja fregattien kanssa. Vuoden 1986 alussa Beaver liitettiin perustettavaan 9. fregattilaivueeseen lippulaivaksi, jolloin sen päälliköstä Langista tuli myös laivueenkomentaja. Aluksen piti osallistua huhtikuussa alkavaan ja vuoden lopussa päättyvään Global 86 -harjoitukseen Tyynellämerellä ja Intian valtamerellä. Alus lähti huhtikuussa Illustriousin, hävittäjä HMS Manchesterin ja fregatti HMS Amazonin sekä niiden tukena olleiden RFA Olmedan, RFA Fort Grangen ja RFA Bayleafin kanssa harjoitukseen, mutta kaksi vuorokautta myöhemmin harjoitukseen osallistuminen peruutettiin lentotukialuksen palatessa tulipalon aiheuttamien vaurioiden vuoksi Portsmouthiin. Osasto lähti 14. huhtikuuta uudelleen matkaan Beaverin ollessa kontra-amiraali Robin Hoggin lippulaiva. Osasto vieraili Venezuelassa ennen Panaman kanavan läpäisyä. Osasto jakaantui kahtia ja Beaver vieraili Acapulcossa ja San Diegossa loppujen jatkaessa Vancouveriin. Osasto kokoontui RIMPAC 86 -harjoitukseen, johon osallistui runsaasti aluksia muun muassa Yhdysvalloista ja Japanin laivastoista. Harjoituksen jälkeen osasto lepäsi Havaijilla, jossa Beaver erkani muusta osastosta vieraillen Pusanissa Etelä-Koreassa. Muu osasto vieraili saman aikaisesti Shanghaissa. Heinäkuun lopulla osasto kokoontui Hongkongissa ennen elokuista vierailua Singaporeen, jossa osasto kohtasi Illustriousin.Marriott, Leo 1986 s. 110-111 Alus poistettiin palveluksesta 1. toukokuuta 1999 ja myytiin romutettavaksi 21. helmikuuta 2001. ==Lähteet== * * * === Viitteet === Luokka:Yarrow’n valmistamat alukset Luokka:Kuninkaallisen laivaston tyypin 22 fregatit
Lappojärvi

Lappojärvi () on kylä Norjan Koutokeinossa. Lappojärven läpi kulkee Koutokeinon ja Kaarasjoen välinen Norjan valtatie 92 (Riksvei 92). Lappojärven kylässä asuu noin 100 henkilöä, joista suurin osa saamelaisia. Lappojärvellä oli Lappojärven koulu, joka lakkautettiin keväällä 2012, ja Lappojärven tunturimaja ja Lappojärven kappeli vuodelta 1967. ==Lähteet== Luokka:Koutokeinon kylät
Voiton kaari

Voiton kaari (, tunnetaan myös nimellä Qādisīyahin miekat) on riemukaari Irakin pääkaupungissa Bagdadissa. Riemukaaret rakennettiin Saddam Husseinin kunniaksi hänen saavutettua monia voittoja Irakin ja Iranin välisessä sodassa. Riemukaarien rakentaminen aloitettiin vuonna 1986 ja rakentaminen lopetettiin vuonna 1989. Riemukaaret on suunnitellut irakilainen kuvanveistäjä Adil Kamil. Riemukaari on 43 metriä korkea. Riemukaaren miekat ovat ruostumatonta terästä ja kädet on valmistettu pronssista. Riemukaaria on rakennettu kaksi kappaletta. Vuonna 2007 riemukaaret saivat purkutuomion, koska se muistutti kansaa Saddam Husseinista. Riemukaaret ehdittiin purkaa melkein kokonaan, kunnes tuli päätös, ettei sitä puretakaan. Vuonna 2011 riemukaaret korjattiin alkuperäiseen kuntoon. Luokka:Riemukaaret Luokka:Bagdad Luokka:Irakin rakennukset ja rakennelmat
Le peuple de l’herbe

pienoiskuva|Le peuple de l'herbe konsertti Rocktambule-festivaaleilla, Grenoble. Le peuple de l'herbe on ranskalainen yhtye, joka soittaa pääasiassa dub ja afrobeat tyylistä musiikkia. Se perustettiin vuonna 1997 Lyonin kaupungissa. == Diskografia == * * * * * * * * Next Level (2014) * Stay Tuned (2017) *After Dusk (2020) Luokka:Ranskalaiset yhtyeet Luokka:Ranskalaiset elektronisen musiikin yhtyeet
2PM

2PM on korealainen poikabändi, joka perustettiin vuonna 2008. Alun perin yhtyeen nimi oli One Day, joka myöhemmin jakautui kahdeksi: 2PM ja 2AM. Yhtye on menestynyt hyvin Japanin singlelistalla ja Billboardin World albums -listalla. == Historia == Yhtyeen kokosi JYP Entertainmentin tuottaja Park Jin Young. Alun perin seitsenhenkisen yhtyeen jäsenet valittiin esiintymiskokeiden perusteella lukuun ottamatta Nichkhun, joka löydettiin. Joillakin jäsenillä oli jo valmiiksi kokemusta viihdealalta. Jun. K oli voittanut monissa laulukilpailuissa. Ok Taecyeon, Lee Junho ja Hwang Chansung olivat osallistuneet SuperStar Survival -ohjelmaan. Osa jäsenistä oli aikaisemmin asunut Yhdysvalloissa, ex-johtaja Jaebeom Seattlen alueella, Nichkhun Etelä- Californiassa ja Taecyeon vietti 7 vuotta Massachusettsissa ennen paluutaan Koreaan. Chansung on kertonut jättävänsä yhtyeen ja yhtiön kun hänen sopimuksensa päättyy: kun jäsenet uusivat sopimuksensa heille tuli eri kestoiset sopimukset. Vuonna 2018 Taecyeon ei uusinut sopimusta JYP Entertainmentin kanssa ja kuuluu eri yhtiöön kuin muut jäsenet. == Julkaisut == 2PM julkaisi ensimmäisen singlensä "10 Jeom Manjeome 10 Jeom" (, 10 Points Out of 10 Points) vuonna 2008. Sen jälkeen yhtye saavutti "Again & again" -singlellä ensimmäisen ykkössijansa singlelistalla. Molemmat singlet olivat yhtyeen ensimmäisellä albumilla, The First Album 1:59PM, joka julkaistiin vuonna 2009. Saman vuoden syyskuussa Park Jaebeom (Jay Park) lähti yhtyeestä. Yhtye jatkoi toisella albumilla nimeltä Hands Up vuonna 2011. 2PM saavutti Japanin Hot 100 -listalla ykkössijan singleillään "Winter Games" vuonna 2013 ja "Midaretemina" 2014. Still 02:00PM -EP ja albumit Grown ja Go Crazy! ovat kaikki nousseet Yhdysvalloissa Billboardin World Albums -listalla 15 parhaimman joukkoon. == Jäsenet == * laulu: Kim Minjun * laulu: Nichkhun Horvekjul * räppäri, laulu: Ok Taecyeon * laulu: Jang Wooyoung * räppäri, laulu: Hwang Chansung * laulu: Lee Junho === Entiset jäsenet === * laulu: Park Jaebeom == Diskografia == * 01:59PM (2009) * Hands Up (2011) * Republic of 2PM (2011) * Legends of 2PM (2013) * Grown (2013) * Genesis of 2PM (2014) * Go Grazy! (2014) * 2PM of 2PM (2015) * No. 5 (2015) * Galaxy of 2PM (2016) * Gentlemen's Game (2016) == Lähteet == == Aiheesta muualla == Luokka:Eteläkorealaiset yhtyeet Luokka:Eteläkorealaiset poikabändit
Mannasaarni

Mannasaarni (Fraxinus ornus) on saarnien sukuun kuuluva puu.Suomen Lajitietokeskus: Mannasaarni – Fraxinus ornus Viitattu 20.12.2024. Mannasaarni kukkii lehtien puhjetessa. Sen kukissa on kermanvalkoiset terälehdet ja ne tuoksuvat voimakkaasti makeahkolle. Laji muistuttaa lehtosaarnea (Fraxinus excelsior). Siihen verrattuna mannasaarnen lehden lehdykät ovat alta valko- tai ruskeanukkaiset, talvisilmut ovat vaaleamman väriset ja runko on lähes sileä.. == Lähteet == == Aiheesta muualla == * Kassu – Kasvien suomenkieliset nimet: Mannasaarni (Fraxinus ornus) * Global Biodiversity Information Facility (GBIF): Fraxinus ornus * Integrated Taxonomic Information System (ITIS): Fraxinus ornus Luokka:Saarnet